ai4bharat/Pralekha huggingface dataset:
جل شکتی وزارت
فولاد اور پی وی سی سامان کے استعمال کے لئے رہنما اصول
نئی دہلی،13دسمبر 2021/ جن جیون مشن کے تحت پانی کی فراہمی کی اسکیموں کی منصوبہ بندی،منظوری اور ان پر عمل آوری کے اختیارات ریاستوں/مرکز کے زیر انتظام علاقوں کے پاس ہیں اور ’جل جیون مشن کے نفاذ کے لئے آپریشنل رہنما خطوط ‘ دستیاب کرائے گئے ہیں۔ رہنما خطوط کےمطابق ، مختلف خطوں/حالات کے تحت استعمال کئے جانے والے سامان کی قسم ایسے حالات کے لئے سفارشات کے مطابق ہونی چاہئیں، جیسا کہ معاملہ ہو اور وقتاًفوقتاً مرکزی سرکاری صحت اور ماحولیاتی انجینئرنگ تنظیم کی طرف سے اس میں ترمیم کی جائیں۔
چونکہ پانی کی فراہمی کی اسکیموں کو نافذ کرنے کا اختیار ریاستوں/مرکزکے زنر انتظام علاقوں کے پاس ہے، جس میں ڈیزائننگ ، میٹریل یا سامان کا انتخاب، لاگت کا تجزیہ، تخمینہ کی تیاری، ٹینڈرنگ وغیرہ، شامل ہیں، اس لئے اس محکمہ کی جانب سے اس طرح کی مشق نہیں کی جاتی ہے۔
یہ اطلاع آج جل شکتی کے وزیر مملکت جناب پرہلاد پٹیل سنگھ نے راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-14190
(Visitor Counter : 68
وزیراعظم کا دفتر
آیئے ہم جوش و جذبہ برقرار رکھیں اور اپنے نوجوانوں کو کھیل کے میدان میں سرخرو ہونے کے لیے ترغیب فراہم کریں: وزیر اعظم
نئی دہلی، 05نومبر 2021:
وزیر اعظم جناب نریندر مودی نے کہا ہے کہ آیئے ہم جوش و جذبہ برقرار رکھیں اور اپنے نوجوانوں کو کھیل کے میدان میں سرخرو ہونے کے لیے ترغیب فراہم کریں۔
دوردرشن نیوز کے ذریعہ کیے گئے ٹوئیٹ کے جواب میں، وزیر اعظم نے کہا؛
’’یہ ٹوئیٹ آپ کو خوشی دے دگا۔
آیئے ہم جوش و جذبہ برقرار رکھیں اور اپنے نوجوانوں کو کھیل کے میدان میں سرخرو ہونے کے لیے ترغیب فراہم کریں۔‘‘
قبائیلی امور کی وزارت
جناب ارجن منڈا 7 اکتوبر 2023 کو جھارکھنڈ کے جمشید پور میں آدی مہوتسو کا افتتاح کریں گے
آدی مہوتسو میں ملک بھر میں آدیسواسیوں کے ذریعے اُگائے گئے باجرے سمیت قبائلی آرٹ، دستکاری، قدرتی پیداوار اور پسندیدہ کھانوں کی نمائش کی جائے گی
قبائلی امور کے مرکزی وزیر جناب ارجن منڈا 7اکتوبر کو جھارکھنڈکے جمشید پور میں قومی قبائلی تہوار آدی مہوتسو کا افتتاح کریں گے۔ اس پروگرام کا انعقاد آزادی کا امرت مہوتسو کے جشن کے طور پر ٹرائبل کوآپریٹیو مارکیٹنگ ڈیولپمنٹ فیڈریشن آف انڈیا لمیٹیڈ  اور قبائلی امور کی وزارت کے ذریعے 7 سے 16 اکتوبر 2023 تک کیا جا رہا ہے۔ اس تہوار میں قبائلی امور کی وزیر مملکت محترمہ رینوکا سنگھ سرودا اور جناب بشیسورتوڈو سمیت کئی اہم شخصیات شرکت کریں گی۔
آدی مہوتسو اقلیتی امور کی وزارت کا سالانہ پروگرام ہے، جس میں قبائلی صنعت کاری، کاریگری، ثقافت، پکوان، کاروبار اور قدیم روایتی آرٹ کو پیش کیا جاتا ہے۔ یہ ملک بھر سے قبائلیوں کی بیش قیمتی اور متنوع ثقافت کو پیش کرنے کا ایک پلیٹ فارم فراہم کرتا ہے۔ اس مہوتسو میں 150 سے زیادہ دکانوں کے ذریعے قبائلی آرٹ ، دستکاری، قدرتی پیداوار اور شاندار پکوان پیش کئے جائیں گے۔ مہوتسو میں خاص طور پر کمزور قبائلی گروپوں  اور وَن دَھن کیندر کے مستفیدین سمیت تقریباً 336 قبائلی کاریگر اور فنکار شرکت کریں گے۔
موسیقی، آرٹ، پنٹنگ اور پکوانوں کے علاوہ آدی مہوتسو قبائلی کاریگروں سے ملنے، ان کے طرز زندگی کے بارے میں جاننے اور قبائلی ثقافت اور روایات کو گہرائی سے سمجھنے کا موقع فراہم کرتا ہے۔ چونکہ سال 2023 کو ’ باجرے کا بین الاقوامی‘ قرار دیا گیا ہے۔ اس لئے آدی مہوتسو میں بھی ملک بھر سے قبائلیوں کے ذریعے اگائے گئے باجرے کی نمائش کی جائے گی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 189.63 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 19,719 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 3,010 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,47,699 ہوگئی ہے۔
پچھلے 24 گھنٹوں کے دوران 3,275 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.77 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 83.93 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,23,430 ٹیسٹ کئے گئے۔
وزارت دفاع
ایئرمارشل سورج کمار جھا ایئر آفیسر انچارج پرسنل کے طور پر چارج سنبھالا
نئی دہلی، 30اگست2021:
ایئر مارشل سورج کمار جھا اتی وششٹ سیوا میڈل نے یکم اگست 2021 کو ایئر ہیڈ کوارٹر میں ایئر آفیسر انچارج پرسنل کے طور پر چارج سنبھالا ہے۔ ایئر مارشل کو 8 جون 1984 کو انڈین ایئر فورس  میں فائٹر اسٹریم میں کمیشن ملا تھا۔ اپنے 37 سالہ کیریئر میں ایئر آفیسر نے آئی اے ایف کے ان ونیٹری میں مختلف طرح کے جنگی طیاروں پر آپریشنل فلائنگ سمیت 2900 گھنٹوں تک پرواز کی ہے۔
اپنے کیریئر کے دوران ایئر آفیسر نے بہت سی اہم تقرریوں پر رہ کر فرائض انجام دیے۔ وہ ایک فرنٹ لائن فائٹر اسکواڈرن کے کمانڈنگ آفیسر تھے اور انہوں نے ایک اہم فائٹر اڈہ کی کمانڈ کی تھی۔ ایئروائس مارشل کی حیثیت سے انہوں نے ایئر آفیسر کمانڈنگ ایڈوانس ہیڈ کوارٹرس، ہیڈ کوارٹر آئی ڈی ایس میں مربوط دفاعی اسٹاف کے اسسٹنٹ چیف کالج آف ایئر وارفیر کے کمانڈینٹ اور وزارت دفاع کے تحت نئے قائم کردہ فوجی امور کے محکمے میں جوائنٹ سکریٹری  کے طور پر بھی فرائض انجام دیے۔
موجودہ تقرری سنبھالنے سے قبل ایئر مارشل کے طور پر وہ ایئر ہیڈکوارٹر میں ایئر اسٹاف کے ڈپٹی چیف تھے۔ ایئر مارشل ڈیفنس سروسز اسٹاف کالج ویلنگٹن سے فارغ ہیں۔ یعنی انہوں نے وہاں سے اپنا کورس مکمل کیا ہے۔
ان کی خدمات کو تسلیم کرتے ہوئے ایئر مارشل کو کرگل اپرشن کے لئے 1999 میں مینشن ان – ڈس پیچجز اور 2021 میں اتی وششٹ سیوا میڈل سے نوازا گیا تھا۔
کامرس اور صنعت کی وزارتہ
جناب پیوش گوئل نے ہند-برطانیہ ایف ٹی اے مذاکرات پر تبادلہ خیال کرنے کے لئے برطانیہ کی بین الاقوامی تجارت کی وزیر محترمہ کیمی بیڈینوک سے ملاقات کی
دونوں وزراء نے جاری ہند-برطانیہ ایف ٹی اے مذاکرات کے تئیں اپنی وابستگی کا اعادہ کیا
ہند-برطانیہ ایف ٹی اے دونوں ممالک کے درمیان ملازمتوں، سرمایہ کاری اور برآمدات کو فروغ دے گا
تجارت اور صنعت کے مرکزی وزیر جناب پیوش گوئل اور برطانیہ کی وزیر برائے بین الاقوامی تجارت محترمہ کیمی بیڈینوک، ایم پی نے آج نئی دہلی میں ہند-برطانیہ ایف ٹی اے مذاکرات پر تبادلہ خیال کرنے کے لیے ملاقات کی۔ ہند-برطانیہ ایف ٹی اے مذاکرات کے دائرہ کار اور دو طرفہ تجارتی اور اقتصادی تعلقات پر تبادلہ خیال کیا گیا۔ دونوں وزراء نے جاری ہند-برطانیہ ایف ٹی اے مذاکرات کے تئیں اپنی وابستگی کا اعادہ کیا جو دونوں ممالک کے درمیان ملازمتوں، سرمایہ کاری اور برآمدات کو فروغ دینے کی اپنی پوری صلاحیت کو کھول دے گا۔ واضح رہے کہ ہند-برطانیہ ایف ٹی اے مذاکرات کا چھٹا دور اس وقت نئی دہلی میں جاری ہے۔ مذاکرات کی صورتحال پر اطمینان کا اظہار کرتے ہوئے اس بات پر اتفاق کیا گیا کہ مذاکرات کو جلد از جلد مکمل کرنے کے مقصد سے اسے آگے بھی جاری رکھا جائے گا۔ دونوں وزراء نے مذاکراتی ٹیم پر زور دیا کہ وہ باہمی تعاون کے اصولوں اور ایک دوسرے کی حساسیت کے احترام اور متوازن، باہمی طور پر فائدہ مند، منصفانہ اور مساویانہ نتائج کی بنیاد پر اختلافات کو حل کرنے کے مقصد کے ساتھ متحد ہو کر کام کریں۔
دو طرفہ ملاقات کے بعد دونوں وزراء نے ہندوستان اور برطانیہ کے تاجروں سے بات چیت کی۔ تجارت اور صنعت کے وزیر جناب پیوش گوئل نے نوٹ کیا کہ ہندوستان اور برطانیہ کے درمیان سرمایہ کاری اور اقتصادی تعلقات پہلے ہی سے مضبوط ہیں اور پچھلے کچھ سالوں میں ان میں مزید اضافہ ہوا ہے۔ ہندوستان نے اپنی ترقی کی کہانی کو آگے بڑھانے کے لیے برآمدات پر مبنی حکمت عملی اپنائی ہے جو جامع اور پائیدار ہے۔ حکومت ہند نے پی ایل آئی اسکیم، نیشنل انفرااسٹرکچر پائپ لائن، ترقیاتی مالیاتی ادارے اور غیر اسٹریٹجک سیکٹر پی ایس یوز کی نجکاری سمیت متعدد پالیسیاں اور اصلاحات مرتب کی ہیں اور ان پر عمل درآمد کیا ہے۔ اس کے علاوہ کاروبار کرنے میں آسانی سے متعلق متعدد اقدامات اٹھائے گئے ہیں جن میں طریقہ کار اور منظوریوں کا ڈیجیٹلائزیشن، طریقہ کار کو آسان بنانا، پرانے اور فرسودہ قوانین کا خاتمہ وغیرہ شامل ہیں۔ انہوں نے ہندوستان اور برطانیہ کے صنعت کاروں پر زور دیا کہ وہ دونوں ممالک کی اقتصادی خوشحالی کے لیے ان اقدامات سے فائدہ اٹھائیں۔
ش ح۔ م م - ج
Uno-13781
(Visitor Counter : 60
وزارت اطلاعات ونشریات
#ایم آئی ایف ایف ڈائلاگ میں روی مپا کا کہنا ہے کہ ہچکوکین تھرلر ‘انکوگنیٹو’ ایک موٹل ریسپشنسٹ کی کہانی بیان کرتا ہے
ہدایتکار روی مپا نے آج #ایم آئی ایف ایف ڈائلاگ میں کہا کہ ہچکوکین تھرلر ‘انکوگنیٹو’ ایک موٹل ریسپشنسٹ کی کہانی بیان کرتا ہے جو مہمانوں کے چھپے ہوئے مناظر کو لیتا ہے اور اضافی پیسے کمانے کے لیے انہیں انٹرنیٹ پر فروخت کرتا ہے۔
روی نے کہا ‘‘میں ایک کہانی خالصتاً مرکزی کردار کے نقطہ نظر سے سنانا چاہتا تھا۔ اس لیے میں نے ایک حقیر کردار کا انتخاب کیا۔ فلم کا بہاؤ کچھ وقت میں ایسا ہوتا ہے کہ ناظرین مرکزی کردار کے ساتھ ہمدردی کا مظاہرہ کرنے لگتے ہیں’’۔
انہوں نے کہا کہ فلم کوئی پیغام دینے کے بجائے اخلاقی اور غیر اخلاقی عمل کے درمیان ایک لکیر کھینچنے کا ارادہ رکھتی ہے، جس کا بیانیہ موضوعی ہے اور ہر شخص کے لئے مختلف ہے۔
فلم انکوگنیٹو  کے بارے میں:
ڈائریکٹر: روی مپا
پروڈیوسر: روی مپا
مصنف: روی مپا
ڈی او پی : عظیم مولان
ایڈیٹر: کونارک سکسینا
ڈائریکٹر کی زندگی:
روی مپا ممبئی میں مقیم اسکرین رائٹر/ڈائریکٹر ہیں۔ انہوں نے تنقیدی اور تجارتی لحاظ سے کامیاب فلمیں تیار کیں جیسے کہ ‘‘استری ’’، ‘‘بالا ’’ اور ‘‘دی فیملی مین’’۔
انہوں نے ایک مختصر فلم ‘‘والو’’ لکھی جو ریت مافیا سے متعلق ہے اور اسے آسٹن فلم فیسٹیول  میں دکھایا گیا تھا۔ انہوں نے ہندوستان کے سب سے بڑے اسٹریمنگ پلیٹ فارم پر آدھے گھنٹے کی سیریز ‘‘ دی سبٹی ٹیوٹ’’ بنائی اور فروخت کی ہے۔ فی الحال، وہ‘‘دی میڈ کنگ’’ کے عنوان سے ایک پیریڈ طنزیہ سیریز کسی کے ساتھ مل کر تخلیق کر رہے ہیں۔ انکوگنیٹو بطور مصنف ان کی پہلی فلم ہے۔
خلاصہ:
انکوگنیٹو ایک تنہا موٹل ریسپشنسٹ جو اپنے غیر مشتبہ مہمانوں کی خفیہ کیمروں کو ذریعہ لی گئی تصویروں کو بیچ کر اضافی پیسہ کماتا ہے ، کے بارے میں ایک ہچکولین تھر لر ہے۔ لیکن جب اس طرح کا ایک مہمان ایک نوجوان لڑکی نکلتی ہے جس کی اسمگلنگ کی جاتی ہے تو اسے ضمیر کے بحران کا سامنا ہو جاتا ہے ۔
ماحولیات، جنگلات اور موسمیاتی تبدیلی کی وزارت
ای ویسٹ مینجمنٹ
مرکزی آلودگی کنٹرول بورڈ  نے مصنوعات کاروں کی طرف سے فراہم کردہ ملک گیر فروخت کے اعداد و شمار، اور نوٹیفائیڈ الیکٹریکل اور الیکٹرانک آلات  کی اوسط مدت استعمال کی بنیاد پر قومی سطح پر ای ویسٹ کی پیداوار کا تخمینہ لگایا ہے، جیسا کہ ای ویسٹ مینجمنٹ رولز، 2016 کے تحت لازمی قرار دیا گیا ہے۔ قواعد، 2016   21-2020 اور 22-2021 میں بالترتیب 13,46,496.31 ٹن اور 16,01,155.36 ٹن کا تخمینہ لگایا گیا تھا، جو دنیا کی دیگر بڑی معیشتوں کے مقابلے بہت زیادہ نہیں ہے۔
وزارت نے گذشتہ قواعد پر جامع نظرثانی کی ہے اور اس کے بارے میں نومبر 2022 میں ای ویسٹ  رولز، 2022 کو جاری کیا ہے اور یہ یکم اپریل 2023 سے نافذ کیا گیا ہے۔ یہ نئے قوانین کا مقصد ای-کچرے کو ماحول کے مطابق ٹھکانے لگانا کا ارادہ رکھتے ہیں اور اس کے لیے بہتر طور پر عمل درآمد کے مقصد سے ای ویسٹ  کے تمام انتظامات کیے گئے ہیں۔ پروڈیوسر، ری فربشر اور ری سائیکلر کو سی پی سی بی کے تیار کردہ پورٹل پر رجسٹر کرنے کیے جانے کی ضرورت ہے۔ نئی دفعات غیر رسمی منظم شعبے کو کاروبار کرنے کی سہولت فراہم کریں گی اور ای ویسٹ کی ری سائیکلنگ کو ماحولیاتی اعتبار سے درست کیے جانے کو یقینی بنائیں گی۔ ماحولیات کو پہنچنے والا نقصان ، تصدیق اور آڈٹ کی دفعات بھی متعارف کرائی گئی ہیں۔ ان قواعد سے ای پی آر نظام اور ای ویسٹ کی سائنسی ری سائیکلنگ/ ٹھکانے لگائے جانے کے ذریعے سرکلر اکانومی کو بھی فروغ ملتا ہے ۔
پورے ملک میں ای ویسٹ  کے قوانین کے نفاذ کے لیے ایک ایکشن پلان موجود ہے اور اسے تمام ریاستوں/ مرکز کے زیر انتظام علاقوں اور ریاستی آلودگی کنٹرول بورڈز / آلودگی کنٹرول کمیٹیوں  کے ذریعے نافذ کیا جا رہا ہے۔ ای ویسٹ مینجمنٹ کا جائزہ پورٹل بھی تیار کیا گیا ہے تاکہ ای ویسٹ ایکشن پلان کی صورتحال اور پیش رفت کو اپ لوڈ کیا جا سکے۔ مالی سال 22-2021 کے دوران جمع اور پروسیس کیے گئے ای ویسٹ کی مقدار 5,27,131.57 ٹن ہے۔ مالی سال 22-2021 کے دوران ریاستوں/ مرکز کے زیر انتظام علاقوں کے حساب سے جمع کیے گئے اور پراسیس کیے گئے ای ویسٹ کی تفصیلات ضمیمہ I میں دی گئی ہیں۔
ضمیمہ-I
مالی سال 22-2021 کے دوران جمع کیے گئے اور پراسیس کیے گئے ای ویسٹ کی ریاستوں/مرکز کے زیر انتظام علاقوں کے حساب سے تفصیلات
|
|
نمبر شمار
|
|
ریاست کا نام
|
|
ای ویسٹ کو اکٹھا اور پروسیس کیا جاتا ہے۔

|
|
-
|
|
آندھر پردیش
|
|
2021.19
|
|
-
|
|
آسام
|
|
67.00
|
|
-
|
|
انڈمان و نکوبار جزائر
|
|
0.78
|
|
-
|
|
بہار
|
|
41.07
|
|
-
|
|
چھتیس گڑھ
|
|
4167.90
|
|
-
|
|
چنڈی گڑھ
|
|
67.92
|
|
-
|
|
دلی
|
|
2130.79
|
|
-
|
|
دادرا و نگر حویلی اور دمن و دیو
|
|
12.34
|
|
-
|
|
گجرات
|
|
30569.32
|
|
-
|
|
ہریانہ
|
|
245015.82
|
|
-
|
|
ہماچل پردیش
|
|
373.20
|
|
-
|
|
جموں و کشمیر
|
|
561.61
|
|
-
|
|
جھارکھنڈ
|
|
366.71
|
|
-
|
|
کرناٹک
|
|
39150.63
|
|
-
|
|
کیرل
|
|
1249.61
|
|
-
|
|
مدھیہ پردیش
|
|
553.59
|
|
-
|
|
مہاراشٹر
|
|
18559.30
|
|
-
|
|
میزورم
|
|
14.85
|
|
-
|
|
اڈیشہ
|
|
477.54
|
|
-
|
|
پنجاب
|
|
28375.27
|
|
-
|
|
پڈوچیری
|
|
31.77
|
|
-
|
|
راجستھان
|
|
27998.77
|
|
-
|
|
سکم
|
|
8.47
|
|
-
|
|
تمل ناڈو
|
|
31143.21
|
|
-
|
|
تلنگانہ
|
|
42297.68
|
|
-
|
|
تریپورہ
|
|
13.67
|
|
-
|
|
اترکھنڈ
|
|
51541.12
|
|
-
|
|
مغربی بنگال
|
|
320.44
|
|
|
|
کل میزان
|
|
5,27,131.57
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں فراہم کی ۔
۔۔۔۔
ش ح۔ا س۔ ت ح ۔
U–7238
(Visitor Counter : 36
الیکٹرانکس اور اطلاعات تکنالوجی کی وزارت
آئی ٹی ہارڈ ویئر کی مینوفیکچرنگ کے لئے پی ایل آئی اسکیم نےلیپ ٹاپس، ٹیلبیٹس، آل ان ون پرسنل کمپیوٹر اور سرور الیکٹرانک کی مینوفیکچرنگ میں ایک نئے دور کا آغاز کیا
الیکٹرانکس اور آئی ٹی کی وزارت نے آئی ٹی ہارڈ ویئر مصنوعات کے لئے پروڈکشن سے جڑی تحریک  اسکیم کے تحت 14ا ہل درخواست کنندگان کو منظوری دی ہے
بھارت میں ان مصنوعات کو تیار کرنے کے لئے 7325 کروڑ روپے مالیت کی تحریک چار برسوں میں فراہم کرائی جائے گی
چار برسوں میں 1.61 لاکھ کروڑ روپے مالیت کے پروڈکشن اور 60 کروڑ روپے مالیت کی برآمدات کا تخمینہ ہے
اس سے چار برسوں میں 2417 کروڑ روپے کی اضافی سرمایہ کاری ہوگی اور روزگار کے 36066 اضافی مواقع پیدا ہوں گے
نئی دہلی، یکم جولائی 2021، وزیراعظم جناب نریندر مودی کی قیادت میں اور ’ڈیجیٹل انڈیا‘ اور ’میک ان انڈیا‘ جیسی وژنری پہلوں کی وجہ سے بھارت میں گزشتہ پانچ برسوں میں الیکٹرانکس مینوفیکچرنگ میں غیر معمولی اضافہ ہوا ہے۔ الیکٹرانکس سے متعلق قومی پالیسی 2019 میں بھارت کو الیکٹرانکس سسٹم ڈیزائن اینڈ مینوفیکچرنگ  کے لئے ایک عالمی مرکز بنانے کا نظریہ پیش کیا گیا ہے۔اس کے لئے سائز اور پیمانے ، برآمدات کو فروغ دینے اور عالمی مسابقت کے لائق بنانے کے لئے اس صنعت کے واسطے موافق ماحول تیار کرتے ہوئے گھریلو ویلیو ایڈیشن پر توجہ مرکوز کی جائے گی۔
الیکٹرانکس اور آئی ٹی کی وزارت نے آئی ٹی ہارڈ ویئر کے لئے پروڈکشن سے جڑی تحریک  اسکیم کے تحت 14ا ہل درخواست کنندگان کو منظوری دی ہے۔ آئی ٹی ہارڈ ویئر کے لئے پی ایل آئی اسکیم کو 3 مارچ 2021 کو نوٹیفائی کیا گیا تھا۔ آئی ٹی ہارڈویئر کے لئے پی ایل آئی اسکیم کے تحت نشانے کے زمرے میں لیپ ٹاپس، ٹیلبیٹس، آل ان ون پرسنل کمپیوٹر اور سرور آتے ہیں۔
پی ایل آئی اسکیم کے تحت اہل درخواست کنندگان کو منظوری دیتے ہوئے الیکٹرانکس اور آئ ٹی ، مواصلات، قانون اور انصاف کے مرکزی وزیر جناب روی شنکر پرساد نے کہا کہ نے جہاں تک عالمی اور گھریلو منیوفیکچرنگ کمپنیوں سے درخواستیں موصول ہونے کا تعلق ہے، پی ایل آئی اسکیم کو بہت بڑی کامیابی حاصل ہوئی ہے۔
صنعت نے ایک عالمی سطح کے مینوفیکچرنگ مقام کے طور پر بھارت کی شاندار ترقی میں اعتماد کا اظہار کیا ہے اور اس سے آتم نربھربھارت کے وزیراعظم کی اپیل کی جھلک نظر آتی ہے۔
گھریلو کمپنیوں کے زمرے میں 10 کمپنیاں یعنی لاوا انٹرنیشنل لمیٹیڈ، ڈکسن ٹکنالوجیز  لمیٹیڈ، انفو پاور ٹیکنالوجیز ، بھگوتی ، نیو لنک، آپٹیمس، نیٹ ویب، اسمائل الیکٹرانک، وی وی ڈی این اور پناچےڈجی لائف شامل ہیں۔
اسکیم سے آئندہ چار برسوں میں 36000 سے زیادہ روزگار کے براہ راست اضافے مواقع پیدا ہوں گے۔اس کے ساتھ ہی براہ راست روزگار سے تقریباً تین گنا بالواسطہ روزگار کے اضافی مواقع پیدا ہوں گے۔
پی ایل آئی اسکیم الیکٹرانکس مینوفیکچرنگ کے لئے بھارت کو عالمی سطح پر مسابق کرنے والا ایک مقام بنانے اور آتم نربھر بھارت کا مقصد پورا کرنے کے ہمارے مشن کو آگے بڑھانے والے گھریلو چمپئن تیار کرنے میں مدد کرے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-6171
(Visitor Counter : 169
وزارتِ تعلیم
مقابلہ جاتی امتحانات کے لئے مفت کوچنگ
نئی دہلی13دسمبر؍2021
تعلیم کی وزیر مملکت ڈاکٹر سبھاش سرکارنے لوک سبھا میں آج ایک تحریری جواب میں بتایا کہ طلباء، نِیٹاور جے ای ایداخلہ امتحانات میں بہتر کارکردگی انجام دیں، اِس میں مدد دینے کے لئے امتحانات سے متعلق قومی ایجنسینے ایک موبائل ایپ ’نیشنل ٹیسٹ ابھیاس‘کا آغاز کیا ہے، جس کا مقصد امیدواروں کو اعلیٰ معیار کے فرضی ٹیسٹ آن لائن مفت فراہم کرنا ہے۔
نِیٹ کےتحت ، ٹیسٹ کی مشق کےلئے اِس موبائل ایپ پر 14.11لاکھ طلباء نے اندراج کرایا ہے اور فرضی ٹیسٹ کے لئے 81.24لاکھ اجلاس منعقد کئے گئے ۔ جے ای ایکےلئے ٹیسٹ کی مشق کے لئے 9.59لاکھ طلباء نے اندراج کرایا ہے اور فرضی ٹیسٹ کے 50.73لاکھ اجلاس منعقد کئے گئے ۔
سب سے زیادہ محروم طلباء سمیت ، طلباء کے مفاد میں حکومت نے اُمنگوں والے نوجوان ذہنوں کےلئے سرگرم آموزش کی مطالعاتی ویبز شروع کی ہے، جس پر ویڈیو لیکچرز، مطالعاتی مواد، ٹیسٹ اور مطالعے سے متعلق شکوک و شبہات دور کرنے کےلئے کوئز نیز آن لائن مذاکراتی فورم کے ذریعے خود کے جائزے جیسے تال میل رکھنے والا نصابی مواد پیش کیا ہے۔ یہ سہولت 9ویں کلاس سے پوسٹ گریجویشن سطح تک دستیاب کرائی گئی ہے۔اِس مواد تک مفت رسائی کسی بھی وقت، کس بھی جگہ کسی کو بھی حاصل ہے۔
حکومت نے ایک اور پہل کی ہے، جسے ٹیکنالوجی کے بھارتی انسٹی ٹیوٹ –پروفیسر کی مدد سے آموزش کا نام دیا گیا ہے۔اِس پہل کے تحت حیاتیات ، کیمیاوی علوم، ریاضیات اور طبیعیات میں ویڈیو مواد فراہم کیا گیا ہے۔ یہ مواد آئی آئی ٹی پروفیسرز کے ذریعے نویں سے 12ویں جماعت کے اُن طلباء کےلئے فراہم کیا گیا ہے، جو آئی آئی ٹی اور دیگر اداروں میں داخلے کے متمنی ہے۔
یہ مواد سویم پربھا کے مخصوص ڈی ٹی ایچ چینلوں پر مفت دستیاب ہے۔
وزارات ثقافت
محترمہ میناکشی لیکھی نے آزادی کا امرت مہوتسو کےحصہ کے طور پر ایک ملک گیر رقص مقابلہ ’ وندے بھارتم-نرتیہ اتسو ‘ کا افتتاح کیا
اعلی سطح پر منتخب ڈانسرز راج پتھ پر یوم جمہوریہ کی پریڈ 2022 میں ثقافتی پروگرام کے دوران رقص پیش کریں گے
نئی دہلی :12 ؍نومبر2021:
اہم خصوصیات :
- محترمہ لیکھی نے وندے بھارتم کی ویب سائٹ اور موبائیل ایپ کا بھی افتتاح کیا ۔
- یوم جمہوریہ کی پریڈ میں ثقافتی مظاہرے کے دوران حتمی طور پر منتخب 480 ڈانسر رقص پیش کریں گے
وزارت ثقافت آزادی کا امرت مہوتسو کے طور پر ایک آل انڈیا ڈانس مقابلہ ’ وندے بھارتم – نرتیہ اتسو‘ منعقد کرے گی۔ اس مقابلے کا مقصد ان ڈانسرس کا انتخاب کرنا ہے ، جو 2022 یوم جمہوریہ کی پریڈ میں ثقافتی پروگرام کے دوران رقص پیش کریں گے۔ رقص کا آخری مظاہرہ 26 جنوری 2022 کو راج پتھ پر انڈیا گیٹ پر ہوگا۔ ثقافت کی وزیرمملکت محترمہ میناکشی لیکھی نے آج نئی دہلی میں ایک پریس بریفننگ کے دوران اس کا اعلان کیا۔ اس موقع پر محترمہ میناکشی لیکھی نے آزادی کا امرت مہوتسو ایپ کا ابھی افتتاح کیا۔
محترمہ میناکشی لیکھی نے میڈیا کو بتایا کہ وندے بھارتم گروپ ڈانس مقابلہ 17 نومبر 2021 سے ضلع سطح پر شروع ہوگا۔ یہ مقابلہ ضلع، ریاست، زون اور انٹرزون /قومی سطح پر منعقد کیا جائے گا اور قومی سطح پر فائنل مقابلہ 19 دسمبر 2021 کو نئی دہلی کے تالکٹورہ اسٹیڈیم میں منعقد کیا جائے گا ۔ مقابلے میں حصہ لینے والے شرکاء رقص کے چار زمروں – کلاسیکی، لوک ، قبائلی اور فیوژن/کنٹیمپریری - میں اپنے فن کا مظاہرہ کر سکتے ہیں۔ آخرمیں480 ڈانسرس کو قومی سطح کے فاتحین کی شکل میں منتخب کیا جائے گا۔ یہ 480 رقاص یوم جمہوریہ کی پریڈ میں ثقافتی مظاہرے کے دوران رقص پیش کریں گے۔
ثقافت کی مرکزی وزیر مملکت نے کہا کہ وزیر اعظم نے جن بھاگیداری کے جذبہ کے تحت آزادی کا امرت مہوتسو کا تصور پیش کیا ہے۔ ملک بھر کے لوگوں کو شامل کرتے ہوئے ان تقریبات اور پروگراموں کو زمینی سطح تک لے جانا اہم ہے۔ انہوں نے بتایا کہ اس کے ساتھ ساتھ نوجوانوں کو ہماری وراثت اور ثقافت سے جوڑنا آزادی کے امرت مہوتسو کا ایک لازمی جزو ہے۔
محترمہ میناکشی لیکھی نے جنگ آزادی کے گمنام ہیروز کی خدمات کو سامنے لانے کی ضرورت پر بھی زور دیا۔ انہوں نے کہا کہ ہمیں پورے ملک کو 'ایک بھارت، شریشٹھ بھارت' کے جذبے کے ساتھ آگے لے جانا ہے۔
محترمہ لیکھی نے یہ بھی بتایا کہ وزارت ثقافت نے خاص طور پر اس پروگرام کے لیے ایک ویب سائٹ اور موبائل ایپلیکیشن تیار کی ہے، جو کہ اس کے سبھی پہلوؤں کا احاطہ کرے گی اور لوگوں کو اس مقابلے کے بارے میں معلومات فراہم کرے گی۔ انہوں نے کہا، ’’ضلع سطح کی شرکت اس ویب سائٹ اور/یا موبائل ایپلیکیشن کے توسط سے منظور کی جائے گی۔ ویب سائٹ اور موبائل ایپلیکیشن کا یہ نظام اس مقابلہ سے متعلق رہنما خطوط اور دیگر کارآمد معلومات کونمایاں کرے گا۔
اس مقابلےکے بارےمیں تفصیلی معلومات کےلئےبراہ مہربانی یہاں کلک کریں
ارضیاتی سائنس کی وزارت
مرکزی وزیر ڈاکٹر جتیندر سنگھ نے کہا ہے کہ کہ آئی ایم ڈی موسم کی صحیح پیش گوئی کے سلسلے میں بہتری لانے کی لگاتار کوشش کر رہا ہے
انہوں نے کہا کہ امنگ، موسم ، میگھ دوت اور دامنی جیسے موبائل ایپ نے بھارت میں عام آدمی کے لیے موسم سے متعلق پیش گوئی کے میدان میں انقلاب پیدا کیاہے
نئی دہلی،30جولائی ،2021 / سائنس و ٹکنالوجی کے وزیر مملکت ، زمینی علوم کے وزیر مملکت ، وزیراعظم کے دفتر عملے ، عوامی شکایات ، پنشن ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا ہے کہ بھارت کا محکمۂ موسمیات  ملک میں قدرتی آفات کا پہلے سے پتہ لگانے کے لیے مانیٹرنگ خدمات کے ساتھ ساتھ موسم کی صحیح پیش گوئی کے سلسلے میں موثر طور پر کام کاج کر رہا ہے۔ لوک سبھا میں ایک سوال کے تحریری جواب میں انہوں نے کہا کہ پچھلے پانچ برسوں میں آئی ایم ڈی موسم کی صحیح پیش گوئی کرنے کے میدان میں لگاتار بہتری کر رہا ہے۔
وزیر موصوف نے لوک سبھا کو بتایا کہ آئی ایم ڈی نے تازہ ترین آلات اور ٹکنالوجی پر مبنی موسم کی پیش گوئی اور وارننگ خدمات فراہم کرنے میں بہتری لانے کے لیے حالیہ برسوں میں مختلف اقدامات کیے ہیں۔ 2020 میں آئی ایم ڈی نے اپنی سات خدمات شروع کی تھیں  یہ خدمات عوامی استعمال کے لیے امنگ موبائل ایپ کے ذریعے شروع کی ہیں۔
اس کے علاوہ 2020 میں آئی ایم ڈی نے موسم کی پیش گوئی کے لیے موبائل ایپ موسم زرعی مشورے کے لیے میگھ دوت اور بجلی سے متعلق الرٹ کے لیے دامنی ایپ تیار کیے تھے۔
نومبر 2020 کے بعد سے آئی ایم ڈی نے موسم سرما سے متعلق ایک خصوصی بلیٹن جاری کرنا شروع کیا۔ جس میں سرد لہر اور سرد دن سے متعلق موسم کے حالیہ منظر نامے کے ساتھ ساتھ موسم کے خراب حالات کے لیے پانچ دن تک کی کلر کوٹڈ وارننگ کی تفصیلات فراہم کی جاتی ہے۔
اس کے علاوہ حکومت ہند نے طوفان کے خطرے سے نمٹنے کا قومی پروجیکٹ  شروع کیا۔ اس پروجیکٹ کا عمومی مقصد مناسب ڈھانچہ جاتی اور غیر ڈھانچہ جاتی اقدامات کرنےتھے تاکہ بھارت کے ساحلی ریاستوں اور مرکز کے زیر انتظام علاقوں میں سمندری طوفان کے اثرات سے نمٹا جا سکے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
7281U –
(Visitor Counter : 110
وزارت خزانہ
مالی سال 2022-2021 کےلئے مئی 2021 کے مہینے کے لئے ہندوستان کی مرکزی حکومت کے کھاتوں کا ماہانہ جائزہ
نئی دہلی،01 جو لائی-2021/ہندوستان کی مرکزی حکومت کے مئی 2021 تک کے ماہانہ کھاتے مستحکم ہوئے ہیں اور رپورٹس شائع کی گئی ہیں۔ جس کی خصوصیات حسب ذیل ہیں۔
بھارتی حکومت کو مئی 2021 کے لئے354787 کروڑ روپئے موصول ہوئے ہیں۔جن میں 233565 کروڑ روپئے کا ٹیکس ریونیو 11641 کروڑ روپئے کا غیر ٹیکس ریونیو، اور 4810 کروڑ روپئے کی غیر قرض پونجی حاصل ہوناشامل ہیں۔غیر قرض پونجی حاصل ہونے میں 815 کروڑ روپئے کی قرض کی وصولی اور3995 کروڑ روپئے کی ڈس انویسٹمنٹ رقم شامل ہے۔
ریاستی حکومتوں کو 78349کروڑ روپئے کی رقم اسی مدت تک بھارت سرکار کے ٹیکسوں کے تطبیق حصے کے طور پر منتقل کئے گئے ہیں اور یہ رقم گزشتہ برس کے مقابلے میں 13728 کروڑ روپئے کم ہے۔
بھارت سرکار کی جانب سے477961 کروڑ روپئے کل خرچ کیا گیا ہے۔ جن میں سے 415000 کروڑ روپئے ریونیو کھاتے میں ہے اور 62961 کروڑ روپئے پونجی کھاتے میں ہیں۔کل ریونیو خرچ میں سے 88573 کروڑ روپئے سود ادائیگی کے مد ہے اور 62600 کروڑ روپئے اہم سبسڈی کے مد میں ہے۔
وزارت دفاع
کمانڈر، یو ایس انڈو-پیسفک کمانڈ نے چیف آف ڈیفنس اسٹاف سے ملاقات کی
کلیدی ہائی لائٹس:
- امن و سلامتی اور دو طرفہ دفاعی تعاون سے متعلق امور پر بات چیت
- ایڈمرل اکیلینو نے تینوں افواج کے سربراہان اور دفاعی سکریٹری سے بھی ملاقات کی
چیف آف ڈیفنس اسٹاف جنرل بپن راوت نے ریاست ہائے متحدہ امریکہ کے انڈو-پیسفک کمانڈ  ایڈمرل جان سی اکیلینو کے ساتھ 25 اگست، 2021 کو نئی دہلی میں ایک میٹنگ کی۔ میٹنگ کے ایجنڈے میں خطہ میں امن و سلامتی اور دو طرفہ دفاعی تعاون سے متعلق امور شامل تھے۔ ایڈمرل اکیلینو نے تین افواج کے سربراہان اور دفاعی سکریٹری ڈاکٹر اجے کمار کے ساتھ بھی میٹنگ کی۔
کمانڈر یو ایس انڈوپیکوم نے اپنے دورہ کی شروعات نئی دہلی میں واقع نیشنل وار میموریل میں شہیدوں کو خراج عقیدت پیش کرنے سے کی۔ وہ 24 سے 26 اگست، 2021 تک ہندوستان کے سرکاری دورے پر ہیں۔
عملے، عوامی شکایات اور پنشن کی وزارت
عوامی شکایتوں کا نمٹارہ
عملہ، عوامی شکایات اور پنشن کے وزیر مملکت اور وزیر اعظم کے دفتر میں وزیر مملکت، ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
حکومت نے مرکزی عوامی شکایات کے نمٹارہ اور نگرانی کے نظام  کے نام سے ایک پلیٹ فارم تیار کیا ہے، جس پر https://pgportal.gov.in کے ذریعے رسائی حاصل کی جا سکتی ہے۔ اس پلیٹ فارم کے ذریعے کوئی بھی شہری مرکزی وزارتوں/محکموں/ ریاستی حکومتوں/ مرکزی حکومت کے زیر انتظام علاقوں سے متعلق اپنی شکایتیں درج کرا سکتا ہے۔ حکومت ہند کی ہر وزارت/ محکمہ اور ریاستی حکومت/ مرکز کے زیر انتظام علاقہ کو اس نظام تک رسائی حاصل ہے اور متعلقہ وزارتوں/ محکموں/ ریاستوں/ مرکز کے زیر انتظام علاقوں کے ذریعے شکایتیں دور کی جاتی ہیں۔ سی پی جی آر اے ایم ایس میں 81000 شکایتوں سے متعلق افسران اور 792 اپیلی/ ذیلی اپیلی حکام کو شامل کیا گیا ہے۔ ایک شکایت کے نمٹارہ کے لیے 45 دنوں کی مدت طے کی گئی ہے۔ اگر اس مدت کے اندر کسی شکایت کا ازالہ نہیں ہو پاتا ہے، تو شہری کو عبوری جواب دیا جائے گا۔ یکم جنوری 2015 سے 28 فروری، 2022 تک سی پی جی آر اے ایم ایس میں تقریباً 11706366 شکایتوں کا ازالہ کیا جا چکا ہے۔